डांस प्रतियोगिताओं में शहरवासियों ने दिखाई प्रतिभा
करनाल | शहरके सेक्टर-12 में राहगीरी कार्यक्रम का आयोजन किया गया। इस दौरान डांस प्रतियोगिता का आयोजन हुआ। इसमें 50 से ज्यादा बच्चों ने प्रतिभा का प्रदर्शन किया। सभी ने अपने-अपने तरीके से इनका आनंद लिया। कार्यक्रम में राहगीरों ने योगा, घुड़सवारी, निशानेबाजी, रस्से पर चढ़ना सहित अन्य एक्टिविटी में हिस्सा लिया। प्रतियोगिता में सर्वश्रेष्ठ अभिनय करने वाले बच्चों को मुख्य अतिथियों ने सम्मानित किया।कार्यक्रम में कुरुक्षेत्र यूनिवर्सिटी के प्रो. डाॅ. महासिंह पूनिया, हरियाणा ग्रंथ अकादमी के चेयरमैन प्रो. विरेन्द्र चौहान मुख्य अतिथि के रूप में मौजूद रहे। मुख्य अतिथियों ने प्रतिभागियों की हौसला अफजाई की। साथ ही वहां उपस्थित राहगीरों की भी प्रशंसा की।कार्यक्रम मेंइनकी रही मौजूदगी : इसअवसर पर नगर निगम के ईओ धीरज कुमार ने मुख्य अतिथियों को शॉल भेंटकर सम्मानित किया। इस अवसर पर ग्रुप चेयरमैन नितीश गुप्ता, राहगीरी टीम के सदस्य एएसआई सुरेश पूनिया, राजेश्वरी रंधावा और मंच संचालक डाॅ. बीर सिंह समेत अन्य मौजूद रहे।
hin_Deva hin_Deva